Foto: AFP Rossiya prezidenti Vladimir Putin va AQSh rahbari Donald Tramp OTIH (Osiyo-Tinch okeani iqtisodiy hamkorligi) sammiti vaqtida nihoyat yuzlashdi. Ikki davlat rahbarlari ommaviy suratga tushish marosimida yonma-yon turib qoldi va vetnamcha liboslarda bo‘lgan siyosatchilar bir-birining qo‘lini siqib salomlashdi. Bundan avvalroq Tramp Putin bilan yuzma-yuz kelishi mumkin bo‘lgan ikki marosimga bormagani haqida xabarlar berilgandi. Vetnamdagi sammit 10-11 noyabr kunlarida bo‘lib o‘tmoqda. Rossiya va AQSh rahbarlari bu sammit doirasida tor doiradagi uchrashuv o‘tkazishi ham mumkin.